Oglas

Sklad za nasledstvo je odločati o zahtevah za verifikacijo neizplačanih deviznih vlog pri podružnici Ljubljanske banke v Sarajevu začel oktobra, ko je Slovenija prejela dokumentacijo iz nekdanje podružnice. Doslej je sklad za nasledstvo prejel več kot 28.500 zahtev varčevalcev pri Ljubljanski banki. Več kot polovica se jih nanaša na podružnico LB v Zagrebu.

Doslej je sklad izplačal več kot 10 tisoč varčevalcev na podlagi pravnomočnih informativnih izračunov, katerih skupna vrednost je 104,6 milijona evrov. Na informativne izračune so doslej prejeli manj kot odstotek ugovorov, kar po mnenju sklada kaže na ustreznost zakonskih pogojev za izplačilo varčevalcev.

Sklad sicer verifikacijo in odločanje o deviznih vlogah varčevalcev nekdanjega LB-ja izvaja na podlagi posebnega zakona, sprejetega po sodbi Evropskega sodišča za človekove pravice iz leta 2014. Sklad bo zahteve za verifikacijo sprejemal še do konca leta 2017, izplačila pa bodo potekala tudi še v letu 2018.